[{"text_idx": "#000000", "text": "C\u0302ina prezidanto Xi Jinping marde substrekis gravecon de solidareco en konstruado de moderna socialisma lando."}, {"text_idx": "#000001", "text": "Xi, ankau\u0306 g\u0302enerala sekretario de la Centra Komitato de la Komunista Partio de C\u0302inio (KPC\u0302) kaj prezidanto de la Centra Milita Komisiono, faris la rimarkojn kiam li vizitis ekspozicion en Pekino."}, {"text_idx": "#000002", "text": "En la ekspozicia centro, Xi diris, ke de post la 18-a Nacia Kongreso de la KPC\u0302, la Centra Komitato unuigis kaj gvidis la partion, la tutan landon kaj la popolon de c\u0302iuj etnaj grupoj en la lando venki multajn nesolvitajn problemojn, fini multajn gravajn eventojn, kiuj havas longtempajn influojn, kaj elteni riskojn kaj defiojn en politiko, ekonomio, ideologio, naturo kaj aliaj aspektoj."}, {"text_idx": "#000003", "text": "Xi diris, ke necesas vaste diskonigi la strategiajn rimedojn, transformajn praktikojn, trarompajn progresojn kaj mejlos\u0302tonajn atingojn en la pasintaj dek jaroj, kaj vaste diskonigi la grandajn s\u0302ang\u0302ojn en la pasintaj dek jaroj, kiuj havas gravajn signifojn en la historio de la partio, la historio de nova C\u0302inio, la historio de la reformado kaj malfermo, la historio de socialisma disvolvo kaj la historio de la disvolvado de la c\u0302ina nacio."}, {"text_idx": "#000004", "text": "La ekspozicio enfokusigas grandajn atingojn de la KPC\u0302 kaj la lando en la pasintaj dek jaroj."}]